als_Latn dik_Latn sag_Latn
Mes sekuencave që sot shpalosi kreu socialdemokrat Zoran Zaev, nga biseda mes shefit të DSK-së Sasho Mijallkov dhe gazetarit Dragan Pavloviq-Llatas, (i përafërt me VMRO-në pushtet), bie në sy edhe një detaj: ajo rreth Njësisë zgjedhore 3 ku dhe BDI doli me kandidat në zgjedhjet e 2011-s, njofton Aktuale.mk.
Në bisedën e përgjimit të dyshes Mijallkov-Llatas, ky i fundit alarmon për dy rreziqe të mundshme në këtë Njësi zgjedhore. E para se nuk guxon në këtë Njësi të ngadhënjejë kandidatura e Lube Boshkovskit, sepse kjo do ishte masakër për Parlamentin e vendit, dhe e dyta, ndoshta ajo që më shumë dhemb, “nuk guxon të bëhet deputet kandidati shqiptar i BDI-së, Bujar Osmani”, një paradoks i paparë për titullarët VMRO-vist, padyshim.
“Ai (mjeku), kandidati nga BDI nuk guxon të jetë deputet, sepse Ali Ahmeti tani merr të drejtën të garojë edhe këtu…”, citohet të ketë thënë Llatas, derisa për dallim nga Mijallkovi ai ka hallin e Lube Boshkovskit.
Ndryshe si që dihet, në zgjedhjet e atëhershme parlamentare, kandidati nga BDI, Bujar Osmani, fitoi gjithsej 6300 vota, ndërsa që paradoksi të jetë më i madh rreth 7 mijë vota u shpallën të pavlefshme
als_Latn als_Latn als_Latn als_Latn